als_Latn dik_Latn sag_Latn
Dehari kërkoi nga organet kompetente që ta zbatojnë në tërësi ligjin, sidomos atë për pastërti publike.
Kryetari i Komunës së Kërçovës, Fatmir Dehari sot realizoi takim pune me komandantin e Policisë së Kërçovës, si dhe me zëvendës-komandantin dhe komandantin e Policisë rrugore, ku u bë fjalë për përforcimin dhe zgjerimin e bashkëpunimit mes komunës dhe policisë.
Dehari kërkoi nga organet kompetente që ta zbatojnë në tërësi ligjin, sidomos atë për pastërti publike.
U bë fjalë gjithashtu edhe për parkimin e automjeteve, të cilat duhet të parkohen në vendet e caktuara, me ç'rast u bë apel deri te qytetarët që t'i respektojnë shenjat e komunikacionit.
Kryetari i Kërçovës, Dehari me komandantët e policisë arritën marrëveshje që në të ardhmen inspektorët komunalë në bashkëpunim me inspektorët e tregut dhe policinë të ndërmarrin masa për mënjanimin e konkurrencës jolojale të tregut sidomos në ditën e tregut në Kërçovë.
als_Latn als_Latn als_Latn als_Latn als_Latn